Diari Oficial de la Generalitat Valenciana


Sumari del DOGV 5708, del 21-02-2008 (2008/2077)

Resolució de 18 de desembre de 2007, del Servici Territorial d'Energia d'Alacant, per la qual se sotmet a informació pública l'aprovació del projecte d'execució, l'autorització administrativa i la declaració en concret d'utilitat pública de la línia elèctrica denominada reforma i conversió a línia aerosubterrània D/circuit LA-100 de LAMT 20kV Marjal, entre el sector APD 8 i el polígon industrial Los Vasalos, al terme municipal d'Onil (Alacant). Expedient: ATLIRE/2007/98/03.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5708

Data del DOGV
:   21-02-2008

Secció del DOGV
:   V. ANUNCIS - C) ALTRES ASSUMPTES

Número del document
:   2008/2077


Data del document
:   18-12-2007

Organisme emissor
:   Conselleria d'Infraestructures i Transport

Tipus de document
:   Resolució

Anàlisi jurídica

 Descriptors 

:   * Onil
    * empresa privada
    * subministrament d'energia elèctrica

Resolució de 18 de desembre de 2007, del Servici Territorial d'Energia d'Alacant, per la qual se sotmet a informació pública l'aprovació del projecte d'execució, l'autorització administrativa i la declaració en concret d'utilitat pública de la línia elèctrica denominada reforma i conversió a línia aerosubterrània D/circuit LA-100 de LAMT 20kV Marjal, entre el sector APD 8 i el polígon industrial Los Vasalos, al terme municipal d'Onil (Alacant). Expedient: ATLIRE/2007/98/03. [2008/2077]
Als efectes previstos en els articles 125 i 144 del Reial Decret 1955/2000, d'1 de desembre, pel qual es regulen les activitats de transport, distribució comercialització, subministrament i procediments d'autorització d'instal·lacions d'energia elèctrica (BOE 27.12.2000); així com en l'article 53 de la Llei 54/1997, de 27 de novembre, del Sector Elèctric (BOE de 27.11.1997); se sotmet a informació pública el projecte d'instal·lació elèctrica següent.
Peticionari: Iberdrola Distribución Eléctrica, SAU, amb CIF núm. A- 93445863 i oficines al carrer Calderón de la Barca núm. 16, d'Alacant, societat dedicada a la distribució d'energia elèctrica a la província d'Alacant.
Lloc on s'establirà la instal·lació: terme municipal d'Onil.
Finalitat de la instal·lació: millora en la qualitat i garantia del subministrament en la zona.
Característiques principals:
Tensió: 20 kV.
Longitud LAMT 1.559 metres LSMT 698 metres.
Conductors: tram aeri LA 100, tram subterrani XRWE-S4-CA-299 mm².
Aïllament: U-70 BS.
Origen i final: s'inicia en el suport 1 del projecte en el sector APD 8, i finalitza en el suport núm. 15 del projecte en el polígon industrial Los Vasalos continuant la línia en simple circuit pels carrers d'este.
Pressupost: dos-cents dotze mil sis-cents setanta-nou euros amb noranta-huit cèntims més IVA (212.679,98 €).
El titular ha sol·licitat, sobre les finques descrites en la relació annexa, servitud de pas d'energia elèctrica i declaració d'utilitat pública que porta implícita la necessitat d'ocupació dels béns i dels drets afectats i implica la urgent ocupació d'estos als efectes de l'article 52 de la Llei d'Expropiació Forçosa, de 16 de desembre de 1954.
El que es fa públic perquè se'n prenga coneixement i especialment els propietaris de terrenys i la resta de titulars dels drets afectats pel dit projecte, la relació dels quals s'inserix al final d'este anunci perquè puga ser examinat l'expedient en el Servici Territorial d'Energia d'Alacant, situat al c/ Rambla Méndez Núñez, 41, i presentar les al·legacions que consideren oportunes en el termini de vint dies comptadors a partir de l'endemà de la inserció d'este anunci. Els plans parcel·laris podran ser igualment consultats a l'Ajuntament d'Onil (Alacant).
Alacant, 18 de desembre de 2007.- El cap del Servici d'Energia: Miguel García Mengual.